ਕੇ. ਕੇ. ਸ਼ੈਲਜਾ
ਕੇ ਕੇ ਸ਼ੈਲਜਾ (ਜਨਮ 20 ਨਵੰਬਰ 1956) ਇੱਕ ਭਾਰਤੀ ਸਿਆਸਤਦਾਨ ਅਤੇ ਕੇਰਲਾ ਦੀ ਸਾਬਕਾ ਸਿਹਤ ਮੰਤਰੀ ਹੈ ਜੋ ਕਿ ਕੰਨੂਰ ਜ਼ਿਲ੍ਹੇ ਨਾਲ ਸਬੰਧਤ ਹੈ। ਉਹ ਇਸ ਤੋਂ ਪਹਿਲਾਂ 1996 ਅਤੇ 2016 ਵਿੱਚ ਦੋ ਵਾਰ ਕੁਥੁਪਰੰਬਾ ਹਲਕੇ ਤੋਂ ਅਤੇ 2006 ਵਿੱਚ ਪੇਰਾਵਰ ਹਲਕੇ ਤੋਂ ਵਿਧਾਇਕ ਚੁਣੀ ਗਈ ਸੀ। ਉਸਨੇ ਪਹਿਲੇ ਵਿਜਯਨ ਮੰਤਰਾਲੇ (2016 - 2021) ਵਿੱਚ ਸਿਹਤ, ਸਮਾਜਿਕ ਨਿਆਂ ਅਤੇ ਮਹਿਲਾ ਅਤੇ ਬਾਲ ਵਿਕਾਸ (ਕੇਰਲਾ) ਮੰਤਰੀ ਵਜੋਂ ਸੇਵਾ ਨਿਭਾਈ। ਪਰ 2021 ਕੇਰਲ ਵਿਧਾਨ ਸਭਾ ਚੋਣਾਂ ਵਿੱਚ, ਸ਼ੈਲਜਾ ਨੇ ਕੇਰਲ ਵਿਧਾਨ ਸਭਾ ਚੋਣਾਂ ਦੇ ਇਤਿਹਾਸ ਵਿੱਚ ਹੁਣ ਤੱਕ ਦੇ ਸਭ ਤੋਂ ਵੱਡੇ ਫਰਕ (60,000 ਤੋਂ ਵੱਧ ਵੋਟਾਂ) ਨਾਲ ਜਿੱਤ ਪ੍ਰਾਪਤ ਕੀਤੀ।